Περιβαλλοντική προστασία και οικονομική ανάπτυξη στον τομέα των ενεργειακών υποδομών σε Εθνικό και Ευρωπαϊκό επίπεδο
Creators: name: Σαμόλη, Αναστασία-Μάχη Αιμίλιου
Publisher: name: Aristotle University of Thessaloniki
Year: 2017
Subjects: Περιβαλλοντική προστασία
Ενέργεια
Βιώσιμη ή Αειφόρος Ανάπτυξη
Environmental protection
Energy
Sustainable Development

description: Σκοπός της παρούσας διπλωματικής εργασίας ήταν η διερεύνηση της περιβαλλοντικής προστασίας σε σχέση με την οικονομική ανάπτυξη στον τομέα των ενεργειακών υποδομών σε εθνικό και ευρωπαϊκό επίπεδο. Στο πρώτο μέρος περιγράφεται η διεθνής πολιτική για το κλίμα και πιο συγκεκριμένα, οι διεθνείς διασκέψεις που έχουν συντελεστεί προς αυτήν την κατεύθυνση καθώς και η επίδραση του διεθνούς δικαίου του περιβάλλοντος στην εθνική έννομη τάξη. Στη συνέχεια, αναλύεται η ευρωπαϊκή πολιτική για το περιβάλλον και ειδικότερα, η ιστορική εξέλιξη, οι περιβαλλοντικές αρχές και τα οικονομικά εργαλεία καθώς και οι τελευταίες εξελίξεις της στον τομέα των ενεργειακών υποδομών. Στο δεύτερο μέρος λαμβάνει χώρα η εθνική περιβαλλοντική προστασία στον τομέα των ενεργειακών υποδομών. Εναργέστερα, αναλύεται η συνταγματική κατοχύρωση της προστασίας του περιβάλλοντος και το εθνικό περιβαλλοντικό δίκαιο με τα σημαντικότερα εργαλεία παρέμβασης για την προστασία του περιβάλλοντος. Σε επόμενο στάδιο, αναφέρονται οι πηγές ενέργειας ήτοι ο λιγνίτης, το πετρέλαιο, το φυσικό αέριο, οι ανανεώσιμες πηγές ενέργειας καθώς και η πυρηνική ενέργεια σε σχέση με τις επιπτώσεις που προκαλεί η χρήση τους στο περιβάλλον αλλά και η ειδική νομοθεσία που διέπει έκαστη προκειμένου να διαφυλαχτεί το τελευταίο. Στο τρίτο μέρος καταγράφεται η στάθμιση που συντελείται μεταξύ της περιβαλλοντικής προστασίας και της οικονομικής ανάπτυξης στον τομέα των ενεργειακών υποδομών σύμφωνα με την εθνική και ευρωπαϊκή νομολογιακή πρακτική. Πιο συγκεκριμένα, αναλύονται οι θεμελιώδεις νομικές αρχές που συντελούν στην εν λόγω στάθμιση με εξέχουσα θέση να καταλαμβάνει η αρχή της αειφορίας. Εν συνέχεια, ερευνάται η νομολογία του Δικαστηρίου της Ευρωπαϊκής Ένωσης ως προς τη στάθμιση των οικονομικών πολιτικών της Συνθήκης σε σχέση με το περιβάλλον και αναλύονται ορισμένα χαρακτηριστικά ζητήματα των περιβαλλοντικών αδειοδοτήσεων καθώς και του ευρωπαϊκού συστήματος εμπορίας δικαιωμάτων εκπομπής αερίων του θερμοκηπίου. Τέλος, γίνεται καταγραφή των καίριων ζητημάτων που απασχόλησαν το Συμβούλιο της Επικρατείας αναφορικά με τον τομέα των ενεργειακών υποδομών και την περιβαλλοντική προστασία
description: The purpose of this thesis was to probe into environmental protection in relation to the economic development in the field of energy infrastructures at national and European level. The first part describes the international climate policy and, in particular, the international conferences that have taken place in this direction as well as the impact of international environmental law on the national legal order. It then analyzes European environmental policy and, in particular, historical development, environmental principles and economic tools, as well as its latest developments in the field of energy infrastructure. In the second part, national environmental protection in the field of energy infrastructure is taking place. In particular, we analyze the constitutional establishment of environmental protection and national environmental law with the most important tools for environmental protection. Later on there is a reference to the sources of energy such as lignite, oil, gas, renewable energy as well as nuclear energy in relation to the effects of their use on the environment and the specific legislation that each regulates in order to protect the latter. The third part describes the balance between environmental protection and economic development in the field of energy infrastructure in accordance with national and European case law. More specifically, we analyze the fundamental legal principles that contribute to the aforementioned balance, with the principle of sustainability taking the lead. The case law of the Court of Justice of the European Union on the weighting of the Treaty's economic policies in relation to the environment is then probed into and some aspects of environmental permits and the EU Emissions Trading System are analyzed. Finally, the key issues raised by the Council of State regarding the energy infrastructure and environmental protection are recorded